**Ghiocelul**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu-i mai curajoasă floare

decât ghiocelu-n soare

pe-o zăpadă alb cristal

strălucind a ger fatal.

Şi-i plăpând şi delicat,

e dovada c-a sfidat

frigul, griul şi pustiul

ce ne-au copleşit cu timpul.

Ghiocelul vestitor

e o pată în decor

ce ne-ndeamnă să schimbăm

simţăminte, să visăm.

El e cel ce-a început

cu curaj şi a putut

să dea tonul în natură

la o altă viaţă pură.